มีอาการร้อนๆข้างในคอค่ะ ประมาณ2-3 วันเริ่มไอ รู้สึกตัวร้อน เกี่ยวกับโควิดไหมคะ
สวัสดีค่ะ อาการร้อนๆในคอ รู้สึกตัวร้อน มีอาการไอ อาจเกิดจาก การระคายคอจากอาหารที่รับประทาน การมีกรดไหลย้อนทำให้แสบร้อนกลางอกไปถึงคอ อาจทำให้มีอาการไอจากการระคายคอได้ หรือเป็นการติดเชื้อในลำคอจากการติดเชื้อแบคทีเรียหรือไวรัสต่างๆโดยการติดเชื้อโควิดอาจทำให้มีอาการทางระบบทางเดินหายใจเช่น ไอแห้งๆ ไอมีเสมหะ มีไข้ได้เช่นกัน และอาจจะแยกจากการติดเชื้ออื่นๆได้ยากหากมีประวัติสัมผัสผู้ป่วยเป็นโรคโควิด หรือเดินทางไปยังสถานที่เสี่ยงต่างๆ ควรไปพบแพทย์เพื่อตรวจเพิ่มเติม และรับการตรวจยืนยันเชื้อต่อไป ในระหว่างนี้ดื่มน้ำมากๆ พักผ่อนให้เพียงพอ รับประทานยาลดอาการได้ และหลีกเลี่ยงการไปที่ชุมชน